Publication: Magyar Közlöny
Issue: MK-2009-194 (Year: 2009, Number: 194)
Era: 2004-2010
Section: 1. számú melléklet a 178/2009. (XII. 29.) FVM rendelethez
Paragraph Index: 841

17. Minden állattartóhelynek meg kell felelnie az alábbi követelményeknek: 17.1. Borjakat nyolchetes korukig szabad egyedi ketrecben tartani. Az egyedi ketrec hosszúságának legalább a borjak orrhegytõl ülõgumóig mért testhosszának 1,1-szeresének, szélességének legalább a borjú álló testhelyzetében mért marmagasságával megegyezõnek kell lennie. Az egyedi borjúketrecek oldalsó határoló elemeinek – a beteg állatok számára szolgáló izoláló boxok kivételével – biztosítaniuk kell, hogy az állat láthassa fajtársait. A borjakat nyolchetes korukat követõen egyedi ketrecben csak akkor lehet tartani, ha állatorvos tanúsítja, hogy a borjú egészségi állapota vagy viselkedése megkívánja, hogy kezelés céljából elkülönítsék. 17.2. Csoportosan tartott borjak számára 150 kg-os testtömegig legalább 1,5 m2, 150–220 kg-os testtömegig legalább 1,7 m2, 220 kg testtömeg felett legalább 1,8 m2 területet kell biztosítani.

Source: https://magyarkozlony.hu/hivatalos-lapok/b189721330e5e0d4e5fdb474fc21e98e3b3e550c/dokumentumok/1207556b9f9c4032b43cc273612e57eb6ddae082/letoltes